Bank ini hasil penggabungan tiga buah bank iaitu Bank CIC, Bank Piko dan Bank Danpac. Akibat krisis kewangan 2007-2010, bank ini berhadapan masalah kewangan dan perlu disuntik dengan dana luar. Pemilik bank, Robert Tantular songlap duit pemegang akaun hingga menyebabkan dia dipenjara. Kiranya bank besar ini runtuh, kesan domino pasti berlaku terhadap ekonomi Indonesia. Oleh itu dana awam digunakan untuk menyelamatkan (bail out) bank ini. Bank Century sudah didapati muflis oleh Jawatankuasa Pemantapan Sektor Kewangan) dan telah diletakkan di bawah pengawasan bank pusat Bank Indonesia sejak 2005.

Bae Su-ji (Hangul: 배수지; lahir 10 Oktober 1994), lebih dikenali sebagai Suzy, ialah seorang penyanyi dan pelakon wanita Korea Selatan. Beliau merupakan ahli kumpulan miss A di bawah JYP Entertainment .

Lagu Erti Hidup merupakan sebuah lagu berirama Melayu yang disampaikan oleh penyanyi popular Dayang Nurfaizah pada tahun 2004 yang mana pada awalnya adalah sebuah lagu untuk modul Program Latihan Khidmat Negara (PLKN) yang pertama. Ia hanya diterbitkan untuk siaran program tersebut. Namun atas inisiatif Dayang, lagu ini berjaya dimuatkan dalam album solo keempatnya yang berjudul Dayang Sayang Kamu pada penghujung tahun 2004. Lagu ini mencipta kejayaan manis apabila dinobatkan sebagai Juara Kategori Etnik Kreatif di Anugerah Juara Lagu ke-19 pada tahun 2005.

Pelonggaran penapisan menyebabkan Parti Komunis makin hilang cengkamannya terhadap media massa. Lambat-laun, dengan rasa malu dirasai pihak berkuasa, media beransur-ansur mendedahkan masalah sosial dan ekonomi serius ang lama dinafikan dan disembunyikan kerajaan Soviet seperti perumahan kurang memuaskan, kekurangan makanan, ketagihan alkohol, pencemaran berleluasa, kenaikan kadar kematian dan taraf wanita sebagai kelas kedua mendapat perhatian ramai. Lebih-lebih lagi, rakyat dapat lebih mempelajari kezaliman yang dilakukan kerajaan ketika pimpinan Joseph Stalin. Walaupun Nikita Khrushchev mencemuh amalan pujaan tokoh Stalin, namun maklumat mengenai takat sebenar kezalimannya masih disorokkan. Keseluruhannya, pandangan amat memberangsangkan mengenai kehidupan Soviet yang sekian lama diwar-warkan kepada awam oleh media rasmi terpadam begitu sahaja, diganti aspek-aspek negatif kehidupan di Kesatuan Soviet, sekaligus menghakis kepercayaan rakyat terhadap sistem Soviet.

Sutil kekal bersama Force India bagi musim 2011, dan disertai oleh juara DTM, Paul di Resta. Dalam tiga perlumbaan pertama musim ini, di Resta bermula di hadapan Sutil. Sutil mendapat tempat kesembilan di Grand Prix Australia, selepas kedua-dua kereta Sauber disingkirkan dari perlumbaan. Di Malaysia, Sutil mendapat tempat kesebelas, hanya di belakang di Resta, dan di China, beliau bermula dari tempat kesebelas. Di Monaco, beliau mendapat tempat ketujuh. Beliau bersara di Kanada selepas berlanggar dengan dinding, yang menyebabkan kerosakan pada ampaian keretanya. Di Valencia, beliau menamatkan perlumbaan di tempat kesembilan, diikuti oleh tempat kesebelas di Grand Prix British. Di Jerman, Sutil mendapat keputusan terbaiknya pada musim ini dengan menamatkan perlumbaan di tempat keenam.